கேள்வி: நளினி அனந்தராமன் - வாழ்க்கை பற்றி நீங்கள் என்ன அறிந்துள்ளீர்கள்?
பதில்: நளினி புளோரன்சு அனந்தராமன் 1976-ல் பாரிஸ் இரண்டு கணிதவியலாளர்களுக்கு மகளாகப் பிறந்தார். இவரின் தந்தை மற்றும் தாயார் ஆர்லியன்ஸ் பல்கலைக்கழகத்தின் பேராசிரியர்கள் ஆவர். இவர் 1994-ல் ''எகோல் நார்மல் சுபீரியர்'' இல் நுழைந்தார். இவர் 2000ஆம் ஆண்டில் பிராங்கோயிசு லெட்ராப்பியர் ஆய்வு வழிகாட்டுதல் மற்றும் மேற்பார்வையின் கீழ் பாரிஸில் தனது முனைவர் பட்டத்தினை முடித்தார். 2009ஆம் ஆண்டில், பெர்க்லியில் உள்ள கலிபோர்னியா பல்கலைக்கழகத்தில் வருகை தரும் மில்லர் பேராசிரியராகப் பணியாற்றியதைத் தொடர்ந்து, 2009ஆம் ஆண்டில் ஆர்சேயின் பாரிஸ்-சுட் பல்கலைக்கழகத்தில் பேராசிரியரானார். சனவரி முதல் சூன் 2013 வரை இவர் பிரின்ஸ்டன், நியூ ஜெர்சி மேம்பட்ட ஆய்வு நிறுவனத்தில் பணியாற்றினார். இவர் இப்போது ஸ்ட்ராஸ்பர்க் பல்கலைக்கழகத்தில் பேராசிரியராக உள்ளார்.
கேள்வி: நளினி அனந்தராமன் - அங்கீகாரம் பற்றி நீங்கள் என்ன அறிந்துள்ளீர்கள்?
பதில்: 2012ஆம் ஆண்டில் நளினி கணித இயற்பியலுக்கான ஹென்றி பாய்கேரே பரிசை வென்றார். இதை இவர் ஃப்ரீமேன் டைசன், பாரி சைமன் மற்றும் சக பிரெஞ்சுப் பெண்மணி சில்வியா சமூகத்துடன் பகிர்ந்து கொண்டார்.[http://www.iamp.org/poincare Henri Poincare Prize list], iam.org, retrieved 18 February 2014 அனந்தராமன் "குவாண்டம் ஒழுங்கற்ற துணுக்கம், இயக்க அமைப்பு மற்றும் சுரோடிங்கர் சமன்பாடு, துணுக்க தனித்துவமான நிகழ்வொழுங்கு முறை நிகழ்விரவல் பிரச்சனையில் குறிப்பிடத்தக்க முன்னேற்றம்" ஆகியவற்றில் ஆய்வு மேற்கொண்டார்.[http://www.iamp.org/poincare/na12-cit.html Citation], iam.org, retrieved 18 February 2014 2011-ல் இவர் பூரியர்தொடர் தொடர்புடைய பணிக்காக வழங்கப்படும் சேலம் பரிசை வென்றார். இவர் கிராண்ட் பிரிக்ஸ் ஜாக் ஹெர்பிரான்ட் பரிசினை 2011-ல் பிரெஞ்சு அறிவியல் அகாதமி வழங்கப் பெற்றுக்கொண்டார்.[http://www.bulletins-electroniques.com/actualites/73042.htm Nalini Anantharaman or the Pleasure of Exploring Unknown Areas of Mathematics], bulletins-electroniques.com, retrieved 18 February 2014 2015ஆம் ஆண்டில், நளினி அனந்தராமன் ''அகாதமியா ஐரோப்பாவின்'' உறுப்பினராகத் தேர்ந்தெடுக்கப்பட்டார். 2018-ன் அனைத்துலகக் கணித அறிஞர் பேரவை முழுமையான பேச்சாளராக இருந்தார். 2018ஆம் ஆண்டில், "குவாண்டம் ஒழுங்கற்ற துணுக்கம்" தொடர்பான இவரது பணிக்காக, அனந்தராமன் இன்போசிஸ் பரிசை (கணித அறிவியல் பிரிவில்) வென்றார். இது அறிவியல் மற்றும் ஆராய்ச்சியில் சிறந்து விளங்கும் இந்தியாவின் மிக உயர்ந்த பண விருதுகளில் ஒன்றாகும். 2020 ம் ஆண்டில் இவர் கணிதத்துக்கான நெம்மர்ஸ் பரிசு பெற்றார்.